Na temelju članka 74. stavka 5. Zakona o plovidbi i lukama unutarnjih voda („Narodne novine“ broj 144/21) te članka 38. stavka 3. Zakona o sustavu državne uprave („Narodne novine“, broj 66/19, 155/23) ministar mora, prometa i infrastrukture, uz prethodnu suglasnost ministra vanjskih i europskih poslova, donosi

PRAVILNIK O IZMJENAMA I DOPUNAMA PRAVILNIKA O POSADI PLOVILA I PLUTAJUĆIH OBJEKATA UNUTARNJE PLOVIDBE

# Članak 1.

Članak 16. Pravilnika o posadi plovila i plutajućih objekata unutarnje plovidbe („Narodne novine“, broj 116/22) mijenja se i glasi:

„Članak 16.

(1) Svjedodžbu o stručnoj osposobljenosti za obavljanje poslova **brodovođe** stječe osoba koja:

a)-ima najmanje 18 godina života

- je završila posebnu izobrazbu u skladu sa programom iz Priloga I.C.2 ovoga Pravilnika

- posjeduje svjedodžbu o dopunskoj osposobljenosti za radiooperatera

- ima najmanje 360 dana plovidbene službe u službi palube

- udovoljava propisanim zdravstvenim uvjetima

- položi ispit sukladno programu iz Priloga II.C.2 ovoga Pravilnika

ili

b)-posjeduje svjedodžbu o dopunskoj osposobljenosti za radiooperatera

-ima najmanje 90 dana plovidbene službe u svojstvu vođe palube ili kormilara

-udovoljava propisanim zdravstvenim uvjetima.

(2) Iznimno od odredbe stavka 1. ovoga članka, svjedodžbu iz stavka 1. ovoga članka može steći i pomorac koji:

-posjeduje svjedodžbu iz članka 42. ovoga Pravilnika

-posjeduje svjedodžbu iz članka 44. stavka 1. ovoga Pravilnika

-položi ispit sukladno programu iz Priloga II.C.2 ovoga Pravilnika.

(3) Svjedodžba iz stavka 1. ovog članka ima valjanost bez vremenskog ograničenja.“

# Članak 2.

Članak 42. mijenja se i glasi:

„Članak 42.

Za ishođenje svjedodžbi iz članka 16. ovoga Pravilnika priznaju se slijedeće svjedodžbe o osposobljenosti u pomorstvu:

a) zapovjednika broda od 3.000 BT ili većeg (STCW II/2, točke 1-2)

b) prvog časnika palube na brodu od 3.000 BT ili većem (STCW II/2, točke 1-2)

c) zapovjednika broda do 3.000 BT (STCW II/2, točke 3-4)

d) prvog časnika palube na brodu do 3.000 BT (STCW II/2, točke 3-4)

e) časnika plovidbene straže na brodu od 500 BT ili većem (STCW II/1)

f) zapovjednika broda do 500 BT u priobalnoj plovidbi (STCW II/3, točke 5-6)

g) časnika plovidbene straže na brodu do 500 BT u priobalnoj plovidbi (STCW II/3, točke 3-4)

h) zapovjednika broda do 200 BT u nacionalnoj plovidbi (HR II/2).“

# Članak 3.

U članku 63. stavak 6. se briše, a dosadašnji stavci 7., 8. i 9. postaju stavci 6., 7. i 8.

# Članak 4.

U članku 96. iza stavka 7. dodaje se novi stavak 8. koji glasi:

„(8) Na putničkim brodovima bez kabina u nacionalnoj plovidbi na plovnim putevima koji nisu plovni putevi Unije za razine 1. i 2. umjesto zapovjednika smije biti ukrcana osoba s svjedodžbom brodovođe.“

# Članak 5.

Prilog I.C.2 mijenja se i glasi:

**“PRILOG I.C.2 – BRODOVOĐA**













# Članak 6.

Prilog I.C.3 se briše.

# Članak 7.

(1) Prilog II.C.2 mijenja se i glasi:

„II.C.2 – Brodovođa

Ispitna pitanja sukladno programu iz Priloga I.C.2 ovog Pravilnika.

Vrsta ispita i prag prolaznosti:

računalni ispit – prag prolaznosti 80%

pismeni ispit – prag prolaznosti 80%

usmeni ispit – prag prolaznosti 80%

(2) Prilog II.C.3 se briše.

# Članak 8.

Prilog III.B.2 se briše.

# Članak 9.

(1) U Prilogu VI: Pravilnika, dijelu „Osnovna osposobljenost“ dodaje se novi redak „Kormilar“ sa iznosom naknade 100,00 EUR.

(2) U Prilogu VI. Pravilnika, dijelu „Osnovna osposobljenost – nacionalna“ naziv naknade „Brodovođa – teorijski ispit“ mijenja se u „Brodovođa“.

(3) U Prilogu VI. Pravilnika, dijelu „Osnovna osposobljenost – nacionalna“ briše se redak koji propisuje naknadu „Brodovođa – praktični ispit“

(4) U Prilogu VI. Pravilnika, dijelu „Osnovna osposobljenost – nacionalna“ briše se redak koji propisuje naknadu „Brodovođa – prekvalifikacijska pomorskog zapovjednika – teorijski ispit“.

(5) U Prilogu VI. Pravilnika, dijelu „Dopunska osposobljenost“ dodaje se novi redak: „Radiooperater“ sa iznosom naknade 100,00 EUR.

(6) U Prilogu VI. Pravilnika, dijelu „Obrasci“ brišu se redci: „Svjedodžba zapovjednika, stručnjaka za putničku plovidbu i stručnjaka za ukapljeni prirodni plin, radiotelefonija – fizička“ i „Svjedodžba o osposobljenosti i brodarska knjižica“.

(7) U Prilogu VI. Pravilnika, dijelu „Obrasci“ dodaje se novi redak: „Upis svjedodžbi u brodarsku knjižicu“ sa iznosom naknade 10,00 EUR.

(8) U Prilogu VI. Pravilnika, dijelu „Popravni ispiti“ briše se redak koji propisuje naknadu „Brodovođa – prekvalifikacijska pomorskog zapovjednika“.

# Članak 10.

Ovaj Pravilnik stupa na snagu osmoga dana od dana objave u „Narodnim novinama” osim članka 65. koji stupa na snagu 1. siječnja 2026. godine.

Klasa:

Urbroj:

Zagreb,

Ministar

**Oleg Butković**